<classify> Malinzi aliyasema hayo wakati wa hafla ya kukabidhi tuzo mbalimbali wa washindi wa Ligi Kuu msimu wa mwaka 20142015 iliyofanyika Dar es Salaam juzi.Mkataba wetu na Vodacom wadhamini wa ligi unakwisha Julai mwaka huu, tupo kwenye mazungumzo ya kuongeza mkataba mwingine na yanakwenda vizuri, hakuna shaka siku si nyingi tutaitana tena kwenye ukumbi kwa ajili ya kutiliana saini, alisema.Ninachosisitiza ni kuangalia namna ya kuzisaidia timu kwenye udhamini, unajua timu inahitaji milioni 700 kwa kiwango cha chini kujiandaa, ndio maana nashangaa wanachama wanapokuja juu kuhoji fedha za udhamini za Vodacom au Azam na kufanya vurugu...Ndio maana nawaambia wanachama wachague viongozi imara, Coastal Union hao wanafanya uchaguzi karibuni wajifunze waweke viongozi watakaokuwa msaada wa timu, sio kiongozi atarajie timu imsaidie yeye... Toto Africans wana mgogoro wa uchaguzi wasipoangalia watashuka daraja tena mpaka sasa sijasikia usajili wowote kutoka kwao, sasa najiuliza hawa wanajiandaa vipi, niliwaambia mchana kweupe wasipoangalia watashuka daraja, alisema.  <topic>: michezo 